staqsa lill- Ministru għat-Trasport, Infrastruttura u Proġetti Kapitali: Jista' l-Ministru jgħid x'xogħlijiet saru u huma previsti li jsiru tul din is-sena ġewwa Triq il-Ġdida fi Triq l-Għarnuq il-Fgura? Jista' jindika l-ispiża approssimattiva jew definittiva? Ninforma lill-Onor. Interpellant li b'sodisfazzjon ninnota li l-Oppożizzjoni qed tkompli tirrealizza l-bżonn li ninvestu bi sħiħ fit-titjib tat-toroq, wara li għal għexieren ta' snin ma sarux l-interventi meħtieġa biex din l-infrastruttura tibqa' tlaħħaq mal-ħtieġijiet u l-aspirazzjonijiet tal-familji u n-negozji Maltin, waqt li ssostni b'mod sħiħ il-progress ekonomiku u soċjali tal-pajjiż. Ninnutaw ukoll li l-istess Oppożizzjoni, inqas minn sena ilu, ivvutat kontra t-twaqqif ta' Infrastructure Malta. Nifirħu lill-Oppożizzjoni li issa mhux biss qed taqbel mat-twaqqif ta' Infrastructure Malta, iżda saħansitra qed tieħu interess fil-ħidma tagħha u taqbel li din l-aġenzija hija strumentali biex pajjiżna jkollu infrastruttura aħjar. Il-Gvern dejjem poġġa t-titjib fl-infrastruttura ta' pajjiżna fuq quddiem nett tal-ħidma tiegħu. Dan l-impenn qed jitwettaq permezz ta' pjan ta' ħidma b'investiment bla preċedent biex fis-snin li ġejjin inkomplu ntejbu l-kwalità, l-effiċjenza u s-sigurtà tal-infrastruttura tat-toroq f'Malta u Għawdex. Dan il-pjan qed jiġi mwettaq b'mod gradwali, iżda mingħajr telf ta' ħin, sabiex nilħqu din il-mira mill-aktar fis. F'Jannar li għadda, Infrastructure Malta bdiet tibni mill-ġdid 31 minn fost l-ewwel 120 mil-lista tat-toroq residenzjali li ser tkun qed tibni mill-ġdid din is-sena. Ħafna minn dawn it-toroq diġà tlestew jew waslu fl-aħħar xogħlijiet, u warajhom beda x-xogħol f'toroq oħrajn. Fl-istess waqt, tħabbret ukoll it-tieni sejħa għall-offerti sabiex aktar tard din is-sena jibda l-bini mill-ġdid ta' madwar 170 triq oħra. Triq il-Ġdida fi Triq l-Għarnuq il-Fgura kienet inklu¿a fl-ewwel kuntratt b'valur totali ta' €53.5 miljun iffinanzjati mill-investiment ta' €700 miljun. Din it-triq hija lesta u bħala xogħlijiet fiha sar tisħiħ tas-servizzi taħt l-art u bini jew tibdil tal-bankini skont il-ħtieġa, kif ukoll tisħiħ tal-pedamenti qabel ma t-triq sarilha wiċċ ġdid b'diversi saffi t'asfalt. Għadu għaddej l-iċċekkjar u l-ittestjar biex jiġi ¿gurat li kollox sar skont kif miltub u bl-ogħla livelli ta' kwalità kif rikjest minn Infrastructure Malta u l-kontijiet finali jinħarġu fi tmiem dan il-proċess. Fil-lokalità tal-Fgura hemm ukoll Sqaq Rjallu u Triq is-Sur fil-lista tal-ewwel 120 triq residenzjali li se jinbnew mill-ġdid din is-sena, waqt li Triq Buqexrem qed issir bħalissa. Fit-tieni lista mbagħad hemm toroq oħrajn fil-Fgura - Triq l-Għarnuq u Triq San Xmun.
IL-FGURA – TRIQ IL-ĠDIDA FI TRIQ L-GĦARNUQ - XOGĦLIJIET